text: Grillstarter årsag til at hus brændte ned
  01 maj 2016 kl. 08.57
  En villa på Brynet i Kolding udbrændte lørdag aften. Formentlig efter at ilden fra en grillstarter bredte sig fra et nærliggende skur til selve huset.
  Det endte helt galt, da der lørdag aften var dækket op til grillfest i Kolding.
  Ifølge Sydøstjyllands Politi har ilden fra grillstarteren formentlig fået fat i noget brændbart i skuret, og hurtigt var ilden ude af kontrol og bredte sig til selve huset.
  Trekantens Brandvæsen rykkede ud klokken 17.52 , men det var ikke muligt for brandfolkene at redde huset.
  Ifølge Sydøstjyllands Politi kom igen personer til skade ved branden.
  